(Návrh)

VYHLÁŠKA
Ministerstva pôdohospodárstva a rozvoja vidieka Slovenskej republiky
z ... 2026,
ktorou sa mení a dopĺňa vyhláška Ministerstva pôdohospodárstva a rozvoja vidieka Slovenskej republiky č. 30/2014 Z. z. o požiadavkách na nápoje v znení vyhlášky č. 158/2016 Z. z.

Ministerstvo pôdohospodárstva a rozvoja vidieka Slovenskej republiky podľa § 3 ods. 1 a § 30 ods. 1 zákona Národnej rady Slovenskej republiky č. 152/1995 Z. z. o potravinách v znení neskorších predpisov ustanovuje:

 Čl. I

Vyhláška Ministerstva pôdohospodárstva a rozvoja vidieka Slovenskej republiky č. 30/2014 Z. z. o požiadavkách na nápoje v znení vyhlášky č. 158/2016 Z. z. sa mení a dopĺňa takto:

1. V § 2 písm. a) a § 4 ods. 2 písm. b) štvrtom bode sa vypúšťa slovo „pivovarských“.


2. V § 3 odsek 1 znie:
„(1) V pive má prevládať chmeľová vôňa a chuť s jemnou až výraznou horkosťou, rezkosťou a plnosťou podľa druhu piva.“.

3. V § 3 ods. 4 sa slová „slad a chmeľ“ nahrádzajú slovami „slad, chmeľ a kvasinky“.

4. V § 3 ods. 5 sa písmeno a) dopĺňa šiestym bodom až ôsmym bodom, ktoré znejú:
 „6. maltóza, 
7. laktóza, 
8. med,“.

5. V § 3 ods. 5 písmeno b) znie:
„b) škrobnaté náhrady sladu
1. obilný škrob, 
2. nesladované obilniny, 
3. ryža,
4. kukurica.“. 

6.    V § 3 odsek 6 znie:
„(6) Chmeľ možno čiastočne alebo úplne nahradiť 
a) mechanicky upraveným chmeľom, najmä chmeľovými peletami a chmeľovými práškami, ktoré obsahujú len prirodzené časti chmeľu,
b) chmeľovými výrobkami pripravenými  fyzikálnymi úpravami chmeľu, najmä chmeľovými extraktmi alebo chmeľovými silicami, 
c) upravenými chmeľovými výrobkami pripravenými chemickými úpravami chmeľu, najmä isoextraktamy, izopeletamy a izo-α-horkými kyselinami.“.
    
7.   V § 3 ods. 7 sa za slová „prídavných látok“ vkladá čiarka a slová „minerálnych látok“ a slová „osobitného predpisu“ sa nahrádzajú slovami „osobitných predpisov“.

Poznámka pod čiarou k odkazu 2 znie:
[bookmark: poznamky.poznamka-2.oznacenie][bookmark: poznamky.poznamka-2]„2) Nariadenie Európskeho parlamentu a Rady (ES) č. 1925/2006 z 20. decembra 2006 o pridávaní vitamínov a minerálnych látok a niektorých ďalších látok do potravín (Ú. v. EÚ L 404, 30.12.2006) v platnom znení.
Nariadenie Európskeho parlamentu a Rady (ES) č. 1333/2008 zo 16. decembra 2008 o prídavných látkach v potravinách (Ú. v. EÚ L 354, 31.12.2008) v platnom znení. 
[bookmark: poznamky.poznamka-2.text]Vykonávacie nariadenie Komisie (EÚ) č. 872/2012 z 1. októbra 2012, ktorým sa prijíma zoznam aromatických látok stanovený nariadením Európskeho parlamentu a Rady (ES) č. 2232/96 a zapracúva sa do prílohy I k nariadeniu Európskeho parlamentu a Rady (ES) č. 1334/2008 a ktorým sa zrušuje nariadenie Komisie (ES) č. 1565/2000 a rozhodnutie Komisie 1999/217/ES (Ú. v. EÚ L 267, 2.10.2012).“.

8.    V § 3 sa odsek 7 dopĺňa písmenami d) a e), ktoré znejú:
„d) tanín,
e) silikagély.“.

9.    V § 3 ods. 8 písm. d) sa na konci pripájajú tieto slová: „alebo sladovým extraktom“.

10.  V § 3 ods. 8 sa vypúšťa písmeno e). 
Doterajšie písmená f) a g) sa označujú ako písmená e) a f).

11. V § 4 ods. 1 písm. a) sa vypúšťajú slová „(Saccharomyces cerevisiae subsp. uvarum, Saccharomyces cerevisiae subsp. carlsbergensis)“.

12.  V § 4 ods. 1 písm. b) sa vypúšťajú slová „(Saccharomyces cerevisiae subsp. cerevisiae)“.

13.  V § 4 ods. 2 písm. b) sa za šiesty bod vkladajú nový siedmy bod a ôsmy bod, ktoré znejú: 

„7. izotonické pivo; izotonickým pivom je nealkoholické pivo vyrobené z nealkoholického piva s osmolalitou medzi 200 – 330 mOsmol/kg,

8. izotonický radler; izotonickým radlerom je miešaný nápoj vyrobený z nealkoholického piva a ovocnej šťavy s osmolalitou medzi 200 – 300 mOsmol/kg,“.
 
Doterajší siedmy bod sa označuje ako deviaty bod.

14.   V § 4 sa za odsek 3 vkladá nový odsek 4, ktorý znie:

„(4) Pri členení piva podľa farby možno podľa druhu piva prekročiť dolný alebo horný počet jednotiek EBC podľa odseku 3 o dve jednotky EBC.“.


Doterajšie odseky 4 až 7 sa označujú ako odseky 5 až 8. 

       

15.   V § 4 odsek 5 znie:
„(5) Pivá bežných druhov sa podľa extraktu v pôvodnej mladine členia na
a) stolové pivá s extraktom v pôvodnej mladine do 6 % hmot., 
b) výčapné pivá s extraktom v pôvodnej mladine od 7 % hmot. do 10 % hmot.,
c) ležiaky vyrobené za použitia kvasiniek spodného kvasenia s extraktom v pôvodnej mladine od 11 % hmot. do 13 % hmot.,
d) plné pivá vyrobené za použitia kvasiniek vrchného kvasenia alebo zmesovou kultúrou s extraktom v pôvodnej mladine od 11 % hmot. do 12 % hmot.,
e) silné pivá s extraktom v pôvodnej mladine od 13 % hmot.“.


16.  V § 4 ods. 6 sa slová „odseku 4“ nahrádzajú slovami „odseku 5“.

17.  	 V § 4 ods. 7 sa bodkočiarka nahrádza slovami „s odchýlkou podľa osobitného predpisu;2a)“.

Poznámka pod čiarou k odkazu 2a znie: 
„2a) Príloha XII nariadenia Európskeho parlamentu a Rady (EÚ) č. 1169/2011 z 25. októbra 2011 o poskytovaní informácií o potravinách spotrebiteľom, ktorým sa menia a dopĺňajú nariadenia Európskeho parlamentu a Rady (ES) č. 1924/2006 a (ES) č. 1925/2006 a ktorým sa zrušuje smernica Komisie 87/250/EHS, smernica Rady 90/496/EHS, smernica Komisie 1999/10/ES, smernica Európskeho parlamentu a Rady 2000/13/ES, smernice Komisie 2002/67/ES a 2008/5/ES a nariadenie Komisie (ES) č. 608/2004 (Ú. v. EÚ L 304, 22.11.2011) v platnom znení.“.

18.   V § 11 sa za odsek 3 vkladá nový odsek 4, ktorý znie:
„(4) Miešaný nápoj vyrobený z piva alebo nealkoholického piva je možné označiť ako radler s uvedením prívlastku alkoholický, nízkoalkoholický alebo nealkoholický podľa obsahu alkoholu podľa odsekov 1 až 3.“.

 Doterajší odsek 4 sa označuje ako odsek 5.

19.   Za § 12a sa vkladá § 12b, ktorý vrátane nadpisu znie: 

„§ 12b
Prechodné ustanovenie k úpravám účinným od 1. januára 2027

Pivo vyrobené do 31. decembra 2026 možno označovať podľa tejto vyhlášky v znení účinnom do 31. decembra 2026 a umiestňovať na trh do vyčerpania zásob, najneskôr však do dátumu spotreby alebo dátumu minimálnej trvanlivosti uvedeného na jeho obale.“.

Čl. II

Táto vyhláška nadobúda účinnosť 1. januára 2027.
